



**27.12.2023**

**Consiliul Județean Cluj a finalizat proiectul “Fazarea proiectului Sistem de Management Integrat al Deșeurilor în județul Cluj”**

Unitatea Administrativ-Teritorială Judeţul Cluj, prin Consiliul Judeţean Cluj, în calitate de beneficiar, anunță finalizarea proiectului *Fazarea proiectului Sistem de Management Integrat al Deșeurilor în județul Cluj*.

Obiectivul general al proiectului l-a reprezentat implementarea unui sistem integrat de gestionare a deșeurilor, în scopul eliminării impactului asupra mediului în județul Cluj.

Principalele rezultate ale proiectului sunt:

* Dotarea stațiilor de transfer a deșeurilor cu echipamente;
* Construirea drumurilor de acces la stațiile de transfer deșeuri;
* Construirea unei Stații de sortare a deșeurilor în incinta Centrului de Management Integrat al Deșeurilor (CMID);
* Construirea unei Stații de tratare mecano-biologică a deșeurilor în incinta CMID;
* Construirea drumului de acces la CMID;
* Închiderea și ecologizarea celor 6 depozite de deșeuri urbane neconforme din județul Cluj, respectiv a depozitelor de deșeuri de la Câmpia Turzii, Dej, Gherla, Huedin, Pata Rât și Turda.

Valoarea totală a proiectului *Fazarea proiectului Sistem de Management Integrat al Deșeurilor în județul Cluj* este de 306.442.570,59 lei fără TVA iar valoarea cofinanțării Uniunii Europene este de 100.984.827,09 lei fără TVA.

Data începerii proiectului: 01.01.2016

Data finalizării proiectului: 31.12.2023

Cod MySMIS: 101692

Proiect cofinanțat de Uniunea Europeană din Fondul de Coeziune prin Programul Operațional Infrastructură Mare 2014-2020

Date de contact:

UAT Județul Cluj-Consiliul Județean Cluj

Cluj-Napoca, Calea Dorobanților, nr. 106, C.P. 400609

tel/fax: 0372-640070

e-mail: infopublic@cjcluj.ro

[www.cjcluj.ro](http://www.cjcluj.ro)